826/2022

Útdráttur

G höfðaði mál gegn þb. T ehf. og krafðist vangreiddra launa. Með vísan til forsendna hins áfrýjaða dóms var staðfest niðurstaða hans um að G hafði ekki tekist sönnun um að honum hafi borið frekari greiðslur úr hendi þb. T ehf. vegna starfa sinna.

Dómur Landsréttar

Mál þetta dæma landsréttardómararnir H-kvk-nf Þ-kvk-nf, R-kvk-nf H-kvk-nf og Þ-kk-nf I-kk-nf N-kk-nf.

Málsmeðferð og dómkröfur aðila

1

Áfrýjandi skaut málinu upphaflega til Landsréttar 7. nóvember 2022. Ekki varð af fyrirhugaðri þingfestingu þess 21. desember sama ár og áfrýjaði hann öðru sinni 22. sama mánaðar. Áfrýjað er dómi Héraðsdóms Reykjavíkur 19. október 2022 í málinu nr. E- 680/2022.

2

Áfrýjandi krefst þess að stefndi greiði sér aðallega 10.431.317 krónur ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu af 318.092 krónum frá 31. janúar 2018 til 27. febrúar sama ár, af 1.093.248 krónum frá 28. febrúar til 29. apríl sama ár, af 1.219.283 krónum frá 30. apríl til 30. maí sama ár, af 1.225.983 krónum frá 31. maí til 30. ágúst sama ár, af 1.477.491 krónu frá 31. ágúst til 29. september sama ár, af 2.693.802 krónum frá 30. september til 30. október sama ár, af 3.070.076 krónum frá 31. október til 29. nóvember sama ár, af 3.528.747 krónum frá 30. nóvember sama ár til 27. febrúar 2019, af 3.562.914 krónum frá 28. febrúar til 30. mars sama ár, af 4.875.359 krónum frá 31. mars til 30. maí sama ár, af 4.972.104 krónum frá 31. maí til 30. ágúst sama ár, af 6.080.423 krónum frá 31. ágúst til 29. september sama ár, af 7.370.569 krónum frá 30. september til 29. nóvember sama ár, af 8.677.602 krónum frá 30. nóvember til 30. desember sama ár, af 8.829.412 krónum frá 31. desember sama ár til 30. janúar 2020, af 9.752.298 krónum frá 31. janúar til 28. febrúar sama ár, af 9.789.098 krónum frá 29. febrúar til 30. mars sama ár af 10.431.317 krónum frá 31. mars sama ár til greiðsludags, að frádregnum 600.000 krónum vegna skuldajafnaðar 21. janúar 2022. Til vara krefst hann þess að stefndi verði dæmdur til að greiða honum aðra fjárhæð að mati réttarins. Þá krefst áfrýjandi málskostnaðar í héraði og fyrir Landsrétti.

3

Stefndi krefst staðfestingar hins áfrýjaða dóms og málskostnaðar fyrir Landsrétti.

4

Eftir áfrýjun héraðsdóms var bú stefnda, Torgs ehf., tekið til gjaldþrotaskipta með úrskurði Héraðsdóms Reykjavíkur 8. apríl 2023 og hefur þrotabúið því tekið við varnaraðild málsins. Áður en búið var tekið til gjaldþrotaskipta hafði greinargerð fyrir Landsrétti verið skilað, en 11. maí 2023 tilkynnti skiptastjóri þess að frekari vörnum yrði ekki haldið uppi. Samkvæmt því verður dómur lagður á málið eftir fram komnum kröfum, gögnum og sókn áfrýjanda með tilliti til þess sem hefur komið fram af hálfu stefnda, sbr. 4. mgr. 158. gr. laga nr. 91/1991 um meðferð einkamála.

Niðurstaða

5

Með vísan til forsendna hins áfrýjaða dóms verður staðfest niðurstaða hans um að áfrýjanda hafi ekki tekist sönnun um að honum hafi borið frekari greiðslur úr hendi stefnda vegna starfa sinna. Verður hinn áfrýjaði dómur því staðfestur.

6

Áfrýjanda verður gert að greiða stefnda málskostnað fyrir Landsrétti eins og í dómsorði greinir.

Dómsorð :

Hinn áfrýjaði dómur skal vera óraskaður.

Áfrýjandi, G-kk-nf T-kk-nf, greiði stefnda, þrotabúi Torgs ehf., 500.000 krónur í málskostnað fyrir Landsrétti.